Dr. M
<s>Dr. M je zapadnonjemačko-francusko-italijanski kriminalistički film snimljen u režiji Claudea Chabrola i premijerno prikazan 1990. godine.</s><s>Predstavlja neslužbeni remake klasičnog nijemog filma Dr. Mabuse, der Spieler.</s><s>Radnja je smještena u Zapadni Berlin u bliskoj budućnosti i prikazuje kako je taj grad pogođen serijom neobjašnjivih samoubistava.</s><s>Protagonist, čiji lik tumači Jan Niklas je policijski detektiv koji zaključi kako bi ključ misterije mogao biti medijski tajkun (čiji lik tumači Alan Bates).</s>

<s>Dr. M, jedan od rijetkih Chabrolovih izleta u vode science fiction žanra, je nastojao original osuvremeniti motivom snage i mogućnosti zloupotreba modernih masovnih medija, prije svega televizije.</s><s>Film je, međutim, imao nesreću da bude sniman na samom kraju Hladnog rata, odnosno tokom produkcije je pao Berlinski zid, zbog čega su predviđanja njegovih scenarista o nastavku podjele Njemačke odmah postala promašena.</s><s>Kritičari su prema njemu ostali hladni, uglavnom navodeći kako se Chabrol nije snašao sa njemačkim glumcima.</s>

<s>Uloge 
 Alan Bates : Dr. Marsfeldt / Dr. Mabuse
 Jennifer Beals : Sonja Vogler
 Jan Niklas : Klaus Hartmann
 Hanns Zischler : Moser
 Benoît Régent : Stieglitz
 Jean Benguigui : Rolf
 William Berger : Penck
 Michaël Degen : Reimar von Geldern
 Peter Fitz : Egon Veidt
 Tobias Hosl : Achim
 Béatrice Macola : Anna Sednik
 Andrew McCarthy : l'assassin
 Daniela Poggi : Kathi
 Wolfgang Preiss : Kessler
 Alexander Radszun : Engler
 Bela Tanas : Roman Lipp</s>

<s>Izvori</s>

<s>Vanjske veze</s>

<s>Zapadnonjemački filmovi
Francuski filmovi
Italijanski filmovi
Kriminalistički filmovi
SF-filmovi
Distopijski filmovi</s>

